b'\n_START_ARTICLE_\nMarco C\xc3\xa8\n_START_PARAGRAPH_\nMarco C\xc3\xa8 (Isano, Crema, 1925.), talijanski katoli\xc4\x8dki sve\xc4\x87enik, biskup i kardinal\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Izanu (Crema) 1925. godine, za sve\xc4\x87enika je zare\xc4\x91en 1948., a za biskupa 1970. godine. Najprije je pomo\xc4\x87ni i generalni vikar u Bologni, gdje 1976. postaje generalni asistent Katoli\xc4\x8dke akcije. Godine 1978. promoviran je za patrijarha Venecije, a 1979. imenovan je kardinalom. Kad je navr\xc5\xa1io 75 godina, ponudio je papi odreknu\xc4\x87e od slu\xc5\xbebe, a u sije\xc4\x8dnju 2002. navije\xc5\xa1ta biskupiji novog nasljednika, monsinjora Angela Scolu. Djela: Tvoje lice, Gospodine, ja tra\xc5\xbeim i dr. Djelo Tvoje lice, Gospodine, ja tra\xc5\xbeim napisao je vode\xc4\x87i se re\xc4\x8denicom sv. Augustina "Ni\xc5\xa1ta se ne nau\xc4\x8di ako ne prijateljstvom". Djelo je od osam je pouka o kr\xc5\xa1\xc4\x87anskoj molitvi u kojem je iznio osobni, vrlo dojmljiv i pou\xc4\x8dan primjer kr\xc5\xa1\xc4\x87anskoga moljenja i, posebice, molitvenoga stava. Ni\xc5\xbee pouku za poukom iznose\xc4\x87i pritom drevno iskustvo Crkve i osobne koliko i suvremene pristupe molitvi, nikada ne gubi iz vida kristocentri\xc4\x8dni i crkveni vidik, isti\xc4\x8du\xc4\x87i da ne \xc4\x8dini ni\xc5\xa1ta drugo nego da iznova predla\xc5\xbee upravo Isusovu metodu: "Vas sam nazvao prijateljima jer vam priop\xc4\x87ih sve \xc5\xa1to sam \xc4\x8duo od Oca svoga" (Iv 15,15).'